**LĪGUMS** Nr. «DOKREGNUMURS»

**par valsts zemes vienības daļas nodošanu nomā**

\*datums skatāms laika zīmogā

Dabas aizsardzības pārvalde, reģistrācijas Nr. 90009099027 (turpmāk – Pārvalde), tās ģenerāldirektora p.i. Andra Širova personā, kurš rīkojas saskaņā ar Ministru kabineta 2009. gada 2. jūnija noteikumu Nr. 507 “Dabas aizsardzības pārvaldes nolikums” 6. punktu un 8.2. apakšpunktu, un Vides aizsardzības un reģionālās attīstības ministrijas 2023. gada 17. janvāra rīkojumu Nr. 33-p “Par Dabas aizsardzības pārvaldes ģenerāldirektora amata pienākumu pildīšanu”, turpmāk – **Iznomātājs**, no vienas puses, un

**[Nomnieks], r**eģistrācijas Nr. …..**,**  tās ….personā, kurš rīkojas saskaņā ar statūtiem, turpmāk – **Nomnieks**, no otras puses, abi kopā turpmāk - **Puses**,

pamatojoties uz:

Ministru kabineta 2022. gada 15. novembra noteikumu Nr. 719 “Publisko ūdeņu nomas noteikumi”;

Iznomātāja ūdenstilpes vai pludmales nomnieka izvēlei rīkotās elektroniskās nomas tiesību izsoles rezultātiem;

Zemes pārvaldības likuma 15. panta pirmo daļu, kura noteic, ka par vides aizsardzību atbildīgā ministrija ir valdītājs iekšzemes publiskajiem ūdeņiem, kas atrodas dabas rezervātos, nacionālajos parkos un dabas liegumos un nav privātpersonu īpašumā,

noslēdz šādu līgumu (turpmāk - **Līgums**),

1. **Līguma priekšmets**
	1. Iznomātājs nodod un Nomnieks pieņem lietošanā valsts nekustamā īpašuma “Rāznas ezers”, Čornajas pagasts, Rēzeknes novads, kadastra Nr. 7846 011 9023, sastāvā esošās zemes vienības (publiskā ūdens), kadastra apzīmējums 7846 011 9023, daļu 40 m2 platībā (turpmāk – zemes vienības daļa).
	2. Līguma 1.1.punktā minētā valsts nekustamā īpašuma daļa tiek nodota Nomniekam ar mērķi – laivu nolaišanas vietas izveidei un uzturēšanai.
	3. Nekustamais īpašums “Rāznas ezers”, Čornajas pagasts, Rēzeknes novads, kadastra Nr. 7846 011 9023, nav reģistrēts zemesgrāmatā.
	4. Līguma neatņemama sastāvdaļa ir valsts zemes vienības daļas robežu shēma (1. pielikums).
	5. Iznomātājs apliecina, ka ir valsts zemes vienības daļas vienīgais pārvaldītājs.
	6. Valsts zemes vienības daļas robežas Nomniekam dabā ir ierādītas un zināmas.
	7. Valsts zemes vienības daļai ir noteikts apgrūtinājums - Rāznas Nacionālā parka dabas parka zonas teritorija.
2. **Līguma termiņš**

Valsts nekustamā īpašuma zemes vienības daļa tiek nodota nomā no līguma parakstīšanas dienas uz 6 (sešiem) gadiem.

**3. Maksājumi un līgumsods**

* 1. Nomas maksa par zemes vienības daļas lietošanu gadā ir **xx,xx EUR** (eiro un eiro centi), tajā skaitā:

3.1.1. nomas maksa bez pievienotā vērtības nodokļa – **xx,xx** **EUR** ( eiro un eiro centi);

3.1.2. pievienotās vērtības nodoklis **xx,xx** **EUR** ( eiro un eiro centi).

3.2. Papildus nomas maksai Nomniekam ir jāmaksā pēc Iznomātāja izrakstītā rēķina neatkarīga tirgus vērtētāja atlīdzība par zemes vienības daļas tirgus nomas maksas noteikšanu 363,00 EUR ( trīs simti sešdesmit trīs eiro, 00 centi) apmērā;

3.3. Nomnieks maksā Iznomātājam nomas maksu par 2024. gadu (atbilstoši atlikušajam periodam) 1 (viena) mēneša laikā no Līguma spēkā stāšanās dienas atbilstoši Iznomātāja izrakstītajam rēķinam. Sākot ar 2025.gada 1.janvāri, Iznomātājs izraksta rēķinu līdz kalendārā gada 1.martam, par maksājamo nomas maksu, ar samaksas termiņu tā paša mēneša 31.datumu. Līguma maksājumu veikšanai nepieciešamās naudas summas Nomnieks maksā Iznomātāja norēķinu kontā Valsts kasē, kods TRELLV22, konts LV75TREL2210650029000.

3.4. Līdz katra ceturkšņa pirmā mēneša 15.datumam, Iznomātājs izraksta rēķinu par maksājamo nomas maksu un izsniedz/nosūta to Nomniekam uz Nomnieka šajā Līgumā norādīto e-pasta adresi. Rēķina nesaņemšana neatbrīvo Nomnieku no pienākuma veikt Līgumā noteikto nomas maksas apmaksu Līgumā noteiktajā termiņā. Ja Nomnieks dažādu apstākļu dēļ nav saņēmis šajā punktā minēto rēķinu marta mēneša 15. datumam, Nomniekam ir pienākums nekavējoties par to rakstveidā paziņot Iznomātājam, bet Iznomātājam ir pienākums nekavējoties pēc šāda Nomnieka paziņojuma saņemšanas izsniegt/nosūtīt Nomniekam jaunu rēķinu šajā Līguma punktā norādītajā kārtībā.

3.5. Ja Nomnieks noteiktajā termiņā pilnībā neizpilda Līguma 3.1. un 3.2. punktos minētās saistības, tad tas Iznomātājām maksā līgumsodu 0.1% apmērā no savlaicīgi nesamaksātās summas, par katru nokavēto maksājuma dienu, bet kopumā ne vairāk kā 10% (desmit procentu) no pamatparāda vai kopējās saistības apmēra.

3.6. Visi Nomnieka veiktie maksājumi vispirms tiek ieskaitīti līgumsoda samaksā un tikai pēc tam pamatparāda dzēšanā.

3.7. Līgumsoda samaksa neatbrīvo Nomnieku no pārējo ar šo Līgumu uzņemto saistību vai no tā izrietošo saistību izpildes.

3.8. Iznomātājam ir tiesības, nosūtot Nomniekam rakstisku paziņojumu vai rēķinu, vienpusēji mainīt nomas maksu vai citu saistīto maksājumu apmēru bez grozījumu izdarīšanas Līgumā:

3.8.1. ja normatīvie akti paredz citu publisko ūdeņu nomas maksas aprēķināšanas kārtību;

3.8.2. ja ar normatīvajiem aktiem tiek no jauna ieviesti vai palielināti uz neapbūvētu zemesgabalu attiecināmi nodokļi un nodevas vai mainīts ar nodokli apliekamais objekts.

3.9. Pārskatītā un mainītā nomas maksa stājas spēkā dienā, kad attiecīgi mainījušies normatīvie akti.

3.10. Ja Nomnieks nepiekrīt atbilstoši Līguma 3.8.punktam pārskatītajai nomas maksai, Nomniekam ir tiesības vienpusēji atkāpties no Līguma, par to rakstiski informējot Iznomātāju 1 (vienu) mēnesi iepriekš. Līdz Līguma izbeigšanai Nomnieks maksā nomas maksu atbilstoši pārskatītajai nomas maksai.

3.11. Ja Nomnieks neievēro Līguma 1.2.punktā noteiktos zemes vienības daļas iznomāšanas mērķus, Nomniekam ir pienākums maksāt Iznomātājam līgumsodu desmitkārtīgā apmērā no Līguma noteiktās gada nomas maksas Līguma 1.1.punktā noteiktajai zemes vienības daļai.

**4. Iznomātāja pienākumi un tiesības**

**4.1. Iznomātāja pienākumi:**

4.1.1. nepasliktināt Nomnieka lietošanas tiesības uz valsts zemes vienības daļu;

4.1.2. netraucēt Nomniekam lietot nomā nodoto valsts zemes vienības daļu šajā Līgumā noteiktajam mērķim, ievērojot ārējo normatīvo aktu prasības.

**4.2. Iznomātājam ir tiesības:**

4.2.1. kontrolēt, vai valsts zemes vienības daļa tiek izmantota atbilstoši Līguma nosacījumiem;

4.2.2. prasīt Nomniekam nekavējoties novērst tā darbības vai bezdarbības dēļ radīto Līguma nosacījumu pārkāpumu sekas un atlīdzināt radītos zaudējumus.

**5. Nomnieka pienākumi un tiesības**

**5.1. Nomnieka pienākumi:**

5.1.1. nodrošināt valsts zemes vienības daļas izmantošanu Līguma 1.2. punktā noteiktajam mērķim;

5.1.2. ievērot valsts zemes vienības daļas lietošanas tiesību aprobežojumus, arī ja tie nav ierakstīti zemesgrāmatā;

5.1.3. zemes vienības daļas teritorijā plānotās laivu nolaišanas vietas izveidošanas projektus izstrādes procesā saskaņot ar Iznomātāju;

5.1.4. saskaņā ar Ministru kabineta 2015. gada 27. janvāra noteikumos Nr. 30 “Kārtība, kādā Valsts vides dienests izdod tehniskos noteikumus paredzētajai darbībai” noteikto, pirms laivu nolaišanas vietas projekta izstrādes Nomniekam saņemt tehniskos noteikumus no Valsts vides dienesta;

5.1.5. veicot laivu nolaišanas vietas izbūvi, būvniecība jāveic ievērojot būvniecību regulējošo normatīvo aktu prasības, kā arī jānodrošina degvielas un eļļu, atkritumu nenonākšana Rāznas ezerā un apkārtējā vidē;

5.1.6. nepieļaut darbību, kas pasliktina citu zemes lietotāju vai īpašnieku zemes kvalitāti;

5.1.7. periodiski novērtēt laivu nolaišanas vietas tehnisko stāvokli un to, vai apkārtnē un ūdenī nav piesārņojums no laivu nolaišanas vietas ekspluatācijas;

5.1.8. nodrošināt, ka zemes vienības daļas apsaimniekošanas ietvaros Rāznas ezerā un apkārtējā vidē nenokļūst degviela, eļļa, atkritumi u.c. piesārņojošas vielas. Ja tiek konstatēts piesārņojums, Nomniekam jāveic šādi pasākumi piesārņojuma likvidēšanai: nekavējoties jāinformē Valsts vides dienesta Latgales reģionālās vides pārvaldes Piesārņojuma kontroles daļas Rēzeknes sektors (tel. +371 68206875);

5.1.9. par saviem līdzekļiem sakopt un uzturēt kārtībā valsts zemes vienības daļu, regulāri veikt atkritumu savākšanu, nepieļaujot atkritumu uzkrāšanos, utt.;

5.1.10. ievērot īpaši aizsargājamo dabas objektu un to aizsargjoslu izmantošanas režīmu;

5.1.11. ievērot Ministru kabineta 2007. gada 27. jūnija noteikumus Nr. 447 “Rāznas nacionālā parka individuālie aizsardzības un izmantošanas noteikumi”;

5.1.12. valsts zemes vienības daļā neveikt saimniecisko darbību (tai skaitā valsts zemes vienības daļu neiznomāt trešajām personām), kuras rezultātā mainās esošā Rāznas ezera krasta līnija;

5.1.13. Nomniekam ir pienākums nodrošināt laivu nolaišanas vietai publisku pieeju;

5.1.14. Nomniekam ir pienākums nodrošināt bezmaksas iespēju Pārvaldes vajadzībām izmantot laivu nolaišanas vietu.

5.2. Nomnieks ir tiesīgs:

5.2.1. veikt būvniecību tikai ar Iznomātāja rakstisku piekrišanu un saskaņā ar spēkā esošiem normatīviem aktiem;

5.2.2. prasīt Iznomātājam atlīdzināt Nomniekam radušos zaudējumus, ja pārkāpti līguma 4.1.1. un 4.1.2.punktu noteikumi.

**6. Līguma grozīšana un strīdu izskatīšanas kārtība**

6.1. Visos jautājumos, kas nav regulēti Līgumā, Puses vadās no Latvijas Republikā spēkā esošajiem normatīvajiem aktiem.

6.2. Līguma noteikumus var grozīt, Pusēm rakstiski vienojoties. Grozījumi līgumā stājas spēkā pēc to rakstiskas noformēšanas un abpusējas parakstīšanas. Līgumā paredzētajos gadījumos Iznomātājam ir tiesības vienpusēji grozīt līguma nosacījumus.

6.3. Visus strīdus un domstarpības, kas rodas līguma darbības laikā Puses risina pārrunu ceļā. Ja vienošanos nevar panākt, strīds risināms tiesā tiesību aktos noteiktā kārtībā.

**7. Līguma izbeigšana**

7.1. Nomnieks ir tiesīgs vienpusēji atkāpties no Līguma, par to rakstiski paziņojot (6) sešus mēnešus iepriekš. Viss, kas atradīsies uz valsts zemes vienības daļas pēc Līguma izbeigšanas šajā punktā noteiktajā kārtībā, tiks uzskatīts par bezīpašnieka mantu, kuru Iznomātājs tiesīgs izmantot pēc saviem ieskatiem vai novākt un piestādīt Nomniekam atbilstošu rēķinu par nojaukšanas izdevumiem.

7.2. Iznomātājam ir tiesības vienpusēji atkāpties no Līguma, par to rakstiski informējot Nomnieku vismaz 30 dienas iepriekš, ja:

7.2.1. valsts zemes vienības daļa netiek izmantotas atbilstoši tās nodošanas mērķim;

7.2.2. vairāk nekā mēnesi netiek pildīti Līguma 5.1. punktā minētie pienākumi.

7.3. Izbeidzoties Līguma termiņam, Iznomātājs neatlīdzina Nomniekam valsts zemes vienības daļā ieguldītos finanšu līdzekļus un Nomniekam ir pienākums viena mēneša laikā Iznomātājam nodot valsts zemes vienības daļu, ja netiek panākta cita vienošanās.

**8. Noslēguma nosacījumi**

8.1. Līgums parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā drošā elektroniskā paraksta un tā laika zīmoga datums. Līgums stājas spēkā tā abpusējās parakstīšanas brīdī.

8.2. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.

8.3. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas.

8.4. Iznomātājs par pārstāvi līguma darbības laikā (tai skaitā, nodot, pieņemt valsts zemes vienības daļu, parakstīt nodošanas - pieņemšanas aktu) nozīmē: Latgales reģionālās administrācijas Administratīvās daļas vecāko ekspertu Denisu Kuzņecovu, tel.29357690, e - pasts: deniss.kuznecovs@daba.gov.lv.

8.5. Nomnieks par pārstāvi līguma darbības laikā nozīmē: [Nomnieka] ……, tel….., e-pasts: ……

8.6. Līgums sagatavots latviešu valodā uz 4 (četrām) lapām, ar vienu pielikumu - valsts zemes vienības daļas robežu shēma uz 1 (vienas) lapas.

**Pušu rekvizīti:**

|  |  |
| --- | --- |
| **Pārvaldītājs**:**Dabas aizsardzības pārvalde**Reģ.nr. 90009099027Baznīcas iela 7, Sigulda, Siguldas novads, LV-2150, LatvijaValsts kaseTRELLV22Konta Nr. LV75TREL2210650029000e-pasts: pasts@daba.gov.lv\*paraksts Andris Širovs | **Nomnieks:** **[Nomnieks]**Reģ. Nr. Konta Nr.e-pasts: \* paraksts |

*\*ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*